Kissa houkuttelee lapsia pois kirjojen äärestä
Näytti niinkuin lapset perin
 tunteneet ois elon ankeen,
 ikkunasta kun he katseen
 loivat hohtavaiseen hankeen.

 Kissa, joka aina ollut
 oli lapsosien hoiva,
 näki, että tullut hetki
 oli otollinen, oiva.

 Näin se haastoi: »Koulusta kun
 tänä päivänä on lupa,
 eikös ois sen kunniaksi
 vietettävä hetki hupa?

 Huomenna on helppo päivä,
 läksyt melkein taitanette,
 siispä neuvojani nytkään
 toki hyljeksine ette.

 Katsokaa, kuin ulkona on
 suojainen jo ilma aivan,
 tehdään lumiukko uljas,
 hyvinkin se maksais vaivan.»